Toshkentda YPX xodimlarida formaga taqiladigan kameralar bo‘lishi haqidagi rasmiy talab hozircha yo‘q

O‘tgan haftadan Toshkent shahrida bodi-kamerasi (body camera) bor yo‘l-patrul xizmati xodimlari paydo bo‘ldi. Bu yangilik hozircha sinovdan o‘tkazilmoqda. Agar test jarayoni o‘ylanganidan muvaffaqiyatli chiqsa, sentabr oyidan boshlab barcha YPX xodimlarini bodi-kameralar bilan ta’minlashga kirishiladi. Bu haqda Toshkent shahar IIBBda 2-iyun kuni bo‘lib o‘tgan brifing chog‘ida ma’lum qilindi.

O‘z navbatida bir guruh odamlar orasida “bodi-kamerasi yo‘q YPX xodimi — noqonuniy”, “bodi-kamerang bo‘lmasa, sen YPX xodimi bilan gaplashmayman”, deb fikrlovchilar paydo bo‘lgan. Buni hozirgi vaqtda ijtimoiy tarmoqlarni diqqat bilan kuzatib borayotgan Toshkent shahar IIBBdagilar ham payqashgan.
Toshkent shahar IIBB vakillari alohida qayd etib o‘tdi — bodi-kameralar hozircha sinovdan o‘tkazilmoqda; YPX xodimida bodi-kamera bo‘lishi shart degan rasmiy norma hozircha qonunchilikka kiritilmagan.